title: Komisijas Īstenošanas regula (ES) 2016/1937 (2016. gada 4. novembris), ar ko ciflutrīnu apstiprina par 18. produkta veida biocīdos lietojamu esošu aktīvo vielu (Dokuments attiecas uz EEZ )

text:
               5.11.2016

               LV

               Eiropas Savienības Oficiālais Vēstnesis

               L 299/51

         KOMISIJAS ĪSTENOŠANAS REGULA (ES) 2016/1937
   (2016. gada 4. novembris),
   ar ko ciflutrīnu apstiprina par 18. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Ciflutrīns ir minētajā sarakstā.

               (2)

               Ciflutrīns saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kuri pieder pie 18. biocīdu produkta veida “Insekticīdi, akaricīdi un produkti citu posmkāju kontrolei”, kas definēts minētās direktīvas V pielikumā un atbilst attiecīgi 18. biocīdu produkta veidam, kurš definēts Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Vācija, un tā 2010. gada 23. decembrī iesniedza novērtējuma ziņojumu kopā ar saviem ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2016. gada 16. februārī sagatavoja Eiropas Ķimikāliju aģentūras atzinumu par ciflutrīna izmantošanu 18. produkta veida biocīdos.

               (5)

               Saskaņā ar minēto atzinumu 18. produkta veida biocīdi, kas satur ciflutrīnu, varētu atbilst Direktīvas 98/8/EK 5. panta prasībām, ja attiecībā uz šīs vielas lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi ciflutrīnu apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Ciflutrīnu apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Ciflutrīns

                     IUPAC nosaukums:
                  (RS)-α-ciān-4-fluor-3-fenoksibenzil(1RS,3RS;1RS,3SR)-3-(2,2-dihlorvinil)-2,2-dimetilciklopropānkarboksilāts
                  EK Nr.: 269-855-7

                     CAS Nr.: 68359-37-5

                  955 g/kg (95,5 masas %)

                  2018. gada 1. marts

                  2028. gada 28. februāris

                  18

                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā riskus, kuri identificēti attiecībā uz novērtētajiem lietojuma veidiem, produkta novērtēšanā īpašu uzmanību pievērš:

                                          a)

                                          attiecībā uz produktiem, kurus izmanto mājsaimniecībās un dzīvnieku novietnēs ar novadi uz notekūdeņu attīrīšanas iekārtām, – virszemes ūdeņiem un nogulām;

                                          b)

                                          attiecībā uz produktiem, kurus izmanto dzīvnieku novietnēs ar tiešu novadi uz virszemes ūdeņiem, – virszemes ūdeņiem un nogulām;

                                          c)

                                          attiecībā uz produktiem, kurus izmanto dzīvnieku novietnēs, – virszemes ūdeņiem un nogulām pēc kūtsmēslu lietošanas uz lauksaimniecības augsnes;

                              3)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimālos atlieku līmeņus (MAL), un veic visus attiecīgos riska mazināšanas pasākumus, kas nodrošina, ka piemērojamie MAL netiek pārsniegti.

         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu novērtētās aktīvās vielas minimālā tīrības pakāpe. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2015/113 ( 2015. gada 26. janvāris ), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam , saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007

text:
               27.1.2015

               LV

               Eiropas Savienības Oficiālais Vēstnesis

               L 20/36

         KOMISIJAS ĪSTENOŠANAS REGULA (ES) 2015/113
   (2015. gada 26. janvāris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam, saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 539/2007 (2) ir atvērtas ikgadējas tarifu kvotas olu un olu albumīna nozares produktu importēšanai.

               (2)

               Daudzumi, kas norādīti importa licenču pieteikumos, kuri laikā no 2014. gada 1. decembra līdz 7. decembrim iesniegti par apakšperiodu no 2015. gada 1. janvāra līdz 31. martam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 539/2007 un kuri jāpieskaita apakšperiodam no 2015. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. janvārī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 15. maija Regula (EK) Nr. 539/2007 par tarifu kvotas atvēršanu un pārvaldīšanu olu un olu albumīna nozarē (OV L 128, 16.5.2007., 19. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. aprīļa līdz 30. jūnijam
                  (ekvivalents – olas čaumalā kilogramos)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Komisijas Īstenošanas regula (ES) Nr. 394/2014 (2014. gada 16. aprīlis), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               17.4.2014

               LV

               Eiropas Savienības Oficiālais Vēstnesis

               L 115/22

         KOMISIJAS ĪSTENOŠANAS REGULA (ES) Nr. 394/2014
   (2014. gada 16. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. aprīlī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 71/2013 ( 2013. gada 25. janvāris ), ar ko groza Regulu (ES) Nr. 206/2010 attiecībā uz ierakstu par Urugvaju sarakstā ar tām trešām valstīm, to teritorijām vai daļām, no kurām atļauts Savienībā ievest svaigu gaļu, un labo minēto regulu attiecībā uz veterinārā sertifikāta paraugu aitu un kazu sugu dzīvniekiem, kas pēc importēšanas paredzēti vaislai vai audzēšanai  Dokuments attiecas uz EEZ

text:
               26.1.2013

               LV

               Eiropas Savienības Oficiālais Vēstnesis

               L 26/7

         KOMISIJAS ĪSTENOŠANAS REGULA (ES) Nr. 71/2013
   (2013. gada 25. janvāris),
   ar ko groza Regulu (ES) Nr. 206/2010 attiecībā uz ierakstu par Urugvaju sarakstā ar tām trešām valstīm, to teritorijām vai daļām, no kurām atļauts Savienībā ievest svaigu gaļu, un labo minēto regulu attiecībā uz veterinārā sertifikāta paraugu aitu un kazu sugu dzīvniekiem, kas pēc importēšanas paredzēti vaislai vai audzēšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2004. gada 26. aprīļa Direktīvu 2004/68/EK, ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu, groza Direktīvas 90/426/EEK un 92/65/EEK un atceļ Direktīvu 72/462/EEK (1), un jo īpaši tās 6. panta 1. punktu un 7. panta e) punktu un 13. panta 1. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 8. panta ievadfrāzi un 1. un 4. punktu,
   tā kā:

               (1)

               Komisijas Regulā (ES) Nr. 206/2010 (3) paredzētas veterinārās sertifikācijas prasības tādu konkrētu sūtījumu ievešanai Savienībā, kuros ir dzīvi dzīvnieki vai svaiga gaļa. Tajā arī izveidoti tādu trešo valstu, to teritoriju vai daļu saraksti, kuras atbilst konkrētiem kritērijiem un no kurām tādēļ drīkst ievest sūtījumus Savienībā.

               (2)

               Ar Regulu (ES) Nr. 206/2010 svaigu atkaulotu un nogatavinātu liellopu gaļu atļauts importēt no visas Urugvajas teritorijas.

               (3)

               Urugvaja ir brīva no mutes un nagu sērgas, bet veic vakcināciju. Tādējādi vispārējais veselības stāvoklis attiecībā uz liellopiem šajā valstī atšķiras no stāvokļa Savienībā. Tāpēc Urugvajai atļauts eksportēt tikai svaigu atkaulotu un nogatavinātu liellopu gaļu. Importa prasībās paredzēts, ka liellopi, kas paredzēti kaušanai, lai eksportētu svaigu gaļu uz Savienību, tiek nosūtīti tieši no izcelsmes saimniecības uz kautuvi. Šā noteikuma dēļ daudzas mazas saimniecības nevar ražot Savienības tirgum, jo to dzīvniekus pirms kaušanas vienmēr ved caur savākšanas centriem vai dzīvnieku tirgiem.

               (4)

               Savienības 2012. gada marta revīzija apstiprināja, ka veterinārārsts, kas izsniedz sertifikātu, var izmantot Urugvajas identificēšanas un pārvietošanas reģistrācijas sistēmu, lai pārbaudītu dzīvnieku iepriekšējo atrašanās vietu. Tādējādi sistēma nodrošina, ka dzīvnieki ir turēti vienā saimniecībā 40 dienas pirms transportēšanas uz kautuvi. Turklāt Urugvaja var nodrošināt, ka Savienības dzīvnieku veselības importa prasības attiecībā uz liellopiem, kas paredzēti kaušanai, lai eksportētu svaigu atkaulotu un nogatavinātu liellopu gaļu uz Savienību, ir ievērotas, pateicoties sistēmai, kurā visi liellopi tiek identificēti atsevišķi, lai varētu izsekot to izcelsmei, pat ja šie dzīvnieki pirms kaušanas vesti caur savākšanas centriem un/vai tirgiem.

               (5)

               Urugvaja tādējādi sniedz pietiekamas garantijas, lai nodrošinātu, ka visu liellopu, kuru gaļa paredzēta eksportēšanai uz Savienību, veselības stāvoklis ir tāds pats, ja tie pirms kaušanas Urugvajā vesti caur savākšanas centru (tostarp tirgiem). Tāpēc būtu jāpielāgo attiecīgais ieraksts par šo valsti Regulas (ES) Nr. 206/2010 II pielikuma 1. daļas sarakstā.

               (6)

               Regulas (ES) Nr. 206/2010 I pielikuma 2. daļā iekļautā sertifikāta parauga “OVI-X” II.2. daļā divās atsaucēs uz zemsvītras piezīmēm ieviesusies kļūda. Tādēļ attiecīgi būtu jāgroza un jālabo Regula (ES) Nr. 206/2010.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Noteikumu grozījumi
   Regulas (ES) Nr. 206/2010 II pielikuma 1. daļā aili par Urugvaju aizstāj ar šādu:

                     ISO kods un trešās valsts nosaukums

                  Teritorijas kods

                  Trešās valsts, teritorijas vai tās daļas apraksts

                  Veterinārais sertifikāts

                  Īpaši nosacījumi

                  Beigu datums(2)

                  Sākuma datums(3)

                  Paraugs(-i)

                  PG

                  1

                  2

                  3

                  4

                  5

                  6

                  7

                  8

                  “UY – Urugvaja

                  UY-0

                  Visa valsts

                  EQU

                  BOV

                  A un J

                  1

                  2001. gada 1. novembris”

                  OVI

                  A

                  1

   2. pants
   Noteikumu labojumi
   Regulas (ES) Nr. 206/2010 I pielikuma 2. daļā iekļautā sertifikāta parauga “OVI-X” II daļu labo šādi:

               a)

               II.2.8. punktā frāzi:

                           “(1)
                              vai nu [II.2.8.2.

                           tie ir audzēšanai paredzēti dzīvnieki, kas dzimuši un nepārtraukti audzēti saimniecībās, kurās nekad nav diagnosticēta saslimšana ar skrepi slimību;]”

                     aizstāj ar šādu:

                           “(2)
                              vai nu [II.2.8.2.

                           tie ir audzēšanai paredzēti dzīvnieki, kas dzimuši un nepārtraukti audzēti saimniecībās, kurās nekad nav diagnosticēta saslimšana ar skrepi slimību;]”;

               b)

               II.2.9. punktā ievadfrāzi:
               “tie ir/tika(1) nosūtīti no savas(-ām) izcelsmes saimniecības(-ām), neizmantojot nevienu tirgu”
               aizstāj ar šādu:
               “tie ir/tika(2) nosūtīti no savas(-ām) izcelsmes saimniecības(-ām), neizmantojot nevienu tirgu”.

         3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 139, 30.4.2004., 321. lpp..

      (2)  OV L 18, 23.1.2003., 11. lpp.

      (3)  OV L 73, 20.3.2010., 1. lpp.


title: Komisijas Īstenošanas regula (ES) 2017/1482 (2017. gada 17. augusts) par grozījumiem Padomes Īstenošanas regulā (ES) Nr. 861/2013, ar kuru nosaka galīgo kompensācijas maksājumu un galīgi iekasē pagaidu maksājumu, kas noteikts konkrētu Indijas izcelsmes nerūsējošā tērauda stiepļu importam, kuri attiecas uz izlasē neiekļauto ražotāju eksportētāju, kas sadarbojās, Taric kodiem

text:
               18.8.2017

               LV

               Eiropas Savienības Oficiālais Vēstnesis

               L 214/1

         KOMISIJAS ĪSTENOŠANAS REGULA (ES) 2017/1482
   (2017. gada 17. augusts)
   par grozījumiem Padomes Īstenošanas regulā (ES) Nr. 861/2013, ar kuru nosaka galīgo kompensācijas maksājumu un galīgi iekasē pagaidu maksājumu, kas noteikts konkrētu Indijas izcelsmes nerūsējošā tērauda stiepļu importam, kuri attiecas uz izlasē neiekļauto ražotāju eksportētāju, kas sadarbojās, Taric kodiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregulu”),
   tā kā:

               (1)

               Padomes Īstenošanas regulas (ES) Nr. 861/2013 (2) pielikumā, kur divu uzņēmumu apzīmējumā ir labojums (3), ir saraksts, kurā uzskaitīti izlasē neiekļautie Indijas ražotāji eksportētāji, kas sadarbojās.

               (2)

               Kopš publicēta Komisijas Īstenošanas regula (ES) 2017/220 (4), ar ko groza Padomes Īstenošanas regulu (ES) Nr. 1106/2013 (5), ar kuru nosaka galīgo antidempinga maksājumu konkrētu Indijas izcelsmes nerūsējošā tērauda stiepļu importam, uz dažiem minētajā pielikumā uzskaitītajiem uzņēmumiem vairs neattiecas ar Īstenošanas regulu (ES) Nr. 861/2013 piešķirtie Taric papildu kodi. Specifiskajiem Taric papildu kodiem tagad jāatbilst Īstenošanas regulas (ES) 2017/220 kodiem.

               (3)

               Tāpēc attiecīgi jālabo Īstenošanas regulas (ES) Nr. 861/2013 pielikums.

               (4)

               Labotie noteikumi jāpiemēro no Īstenošanas regulas (ES) 2017/220 piemērošanas sākuma dienas,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 861/2013 pielikuma tabula, kur uzskaitīti izlasē neiekļauto Indijas ražotāju eksportētāju, kas sadarbojās, Taric kodi, tiek labota saskaņā ar šādu tabulu:

                  “Uzņēmuma nosaukums

                  Pilsēta

                     Taric papildu kods

                     Bekaert Mukand Wire Industries

                     Lonand, Tal. Khandala, Satara District, Maharastra

                  C189

                     Bhansali Bright Bars Pvt. Ltd

                     Mumbai, Maharashtra

                  C190

                     Bhansali Stainless Wire

                     Mumbai, Maharashtra

                  C191

                     Chandan Steel

                     Mumbai, Maharashtra

                  C192

                     Drawmet Wires

                     Bhiwadi, Rajastan

                  C193

                     Garg Inox

                     Bahadurgarh, Haryana un Pune, Maharashtra

                  B931

                     Jyoti Steel Industries Ltd

                     Mumbai, Maharashtra

                  C194

                     Macro Bars and Wires

                     Mumbai, Maharashtra

                  B932

                     Mukand Ltd

                     Thane

                  C195

                     Nevatia Steel & Alloys

                     Mumbai, Maharashtra

                  B933

                     Panchmahal Steel Ltd

                     Dist. Panchmahals, Gujarat

                  C196 ”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Regulas 1. pantu piemēro no 2017. gada 10. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV L 240, 7.9.2013., 1. lpp.

      (3)  OV L 251, 26.9.2015., 17. lpp.

      (4)  OV L 34, 9.2.2017., 21. lpp.

      (5)  OV L 298, 8.11.2013., 1. lpp.